Author: administrator
Last saved by: Marek Čirč
Company: Abyss

B. Osobitná časť

K Čl. I
 
K bodu 1
Vypúšťajú sa slová pre nadbytočnosť.
 
K bodu 2
Nadobudnutím účinnosti nariadenia vlády Slovenskej republiky č. 436/2008 Z. z., ktorým sa ustanovujú podrobnosti o technických požiadavkách a postupoch posudzovania zhody na strojové zariadenia (ďalej len „nariadenie vlády o strojoch“) sa vytvorilo prechodné obdobie s platnosťou do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády Slovenskej republiky č. 397/1999 Z. z., ktorým sa ustanovujú podrobnosti o technických požiadavkách a postupoch posudzovania zhody na strelné zbrane a strelivo (ďalej len „nariadenie vlády o zbraniach a strelive“). Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené ustanovenie vypustiť. 
  
K bodu 3
V čase prijatia nariadenia vlády o zbraniach a strelive airsoftové zbrane neexistovali. Vzhľadom na nárast ich počtu v poslednom období je potrebné, aby aj tento typ zbrane bol upravený legislatívou, preto sa rozširuje pozitívne vymedzenie pôsobnosti nariadenia vlády o zbraniach a strelivo aj na uvedený typ zbrane. 
 
K bodu 4
Vzhľadom na vypustenie § 1 ods. 1 písm. a) bodu 16, je potrebné vypustiť aj ustanovenie § 1 ods. 1 písm. i).
 
K bodu 5
Slová „terčové strelivo s inertnými strelami“ predstavujú z technického hľadiska nevyhovujúcu formuláciu, pretože do plynových zbraní sa používajú strely z pevných materiálov. 
 
K bodu 6
Rozširuje sa negatívne vymedzenie pôsobnosti nariadenia vlády o zbraniach a strelive, keďže uvedený výrobok spadá pod nariadenie vlády o strojoch.  
 
K bodu 7
K nariadeniu vlády o zbraniach a strelive nie sú vyhlásené harmonizované slovenské technické normy.
 
K bodu 8
Ide o zavedenie legislatívnej skratky.
 
K bodu 9
Ide o formulačnú úpravu ustanovenia.
 
K bodu 10
Ide o legislatívno-technickú úpravu v podobe presunu časti odseku z § 9 ods. 1 do znenia § 3 ods. 4. 
 
K bodu 11
Legislatívno-technická úprava v dôsledku zavedenia legislatívnej skratky v § 3 ods. 3.
 
K bodu 12
Zjednocuje sa terminológia označenie dokumentu vydávaného autorizovanou osobou, ktorý je výstupom postupu posudzovania zhody vzorky typu (prototypu) zbrane.
 
K bodu 13
Nadobudnutím účinnosti nariadenia vlády o strojoch sa vytvorilo prechodné obdobie s platnosťou do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády o zbraniach a strelive. Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené slovné spojenie z ustanovenia vypustiť.
 
K bodu 14
Nadobudnutím účinnosti nariadenia vlády o strojoch sa vytvorilo prechodné obdobie do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády o zbraniach a strelive. Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené slovné spojenie z ustanovenia vypustiť. 
 
K bodu 15
Ide o precizovanie osôb, ktoré môžu požiadať o kusové overenie strelnej zbrane alebo nové kusové overenie strelnej zbrane. Môže ísť o výrobcu, dovozcu, vlastníka alebo právnickú osobu, ktorá má zbrojnú licenciu a predkladá na overenie aj také zbrane, ktoré nevlastní, nevyrába ani nedováža, ale má ich v príslušnom čase v legálnej držbe. Pôvodný text nariadenia vlády o zbraniach a strelive nepokrýval široký okruh subjektov, ktoré  môžu požiadať autorizovanú osobu o overenie.
 
K bodu 16
Nadobudnutím účinnosti nariadenia vlády o strojoch sa vytvorilo prechodné obdobie do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády o zbraniach a strelive. Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené slovné spojenie z ustanovenia vypustiť. 
 
K bodu 17
Ide o zjednotenie zavedenia legislatívnej skratky v celom texte nariadenia vlády.
 
K bodu 18
Ide o zjednotenie zavedenia legislatívnej skratky v celom texte nariadenia vlády.
K bodu 19
Nadobudnutím účinnosti nariadenia vlády o strojoch sa vytvorilo prechodné obdobie do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády o zbraniach a strelive. Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené slovné spojenie z ustanovenia vypustiť. 
 
K bodu 20
Nadobudnutím účinnosti nariadenia vlády o strojoch sa vytvorilo prechodné obdobie do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády o zbraniach a strelive. Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené slovné spojenie z ustanovenia vypustiť. 
 
K bodu 21
Ide o legislatívno-technickú úpravu, pretože úvodná veta už obsahuje slovo overenie. Z dôvodu duplicity sa preto slovo overenie vypúšťa z písmena c).
 
K bodu 22
Nadobudnutím účinnosti nariadenia vlády o strojoch sa vytvorilo prechodné obdobie do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády o zbraniach a strelive. Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené slovné spojenie z ustanovenia vypustiť. 
  
K bodu 23
Cieľom navrhnutej úpravy je presnejšie špecifikovať požiadavky na predkladateľa, keďže pojem „technické a personálne predpoklady“ nie je vhodným termínom vyjadrujúcim požiadavku na zamestnancov.
 
K bodu 24
Nadobudnutím účinnosti nariadenia vlády o strojoch sa vytvorilo prechodné obdobie  do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády o zbraniach a strelive. Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené slovné spojenie z ustanovenia vypustiť. 
 
K bodu 25
Ide o precizovanie pojmu predkladateľa z dôvodu rozšírenia o ďalšie subjekty.
 
K bodu 26
Spresňujú sa technické požiadavky na akustické zbrane a zapracúva sa Rozhodnutie z XXIX. plenárneho zasadnutia Stálej medzinárodnej komisie pre skúšky ručných palných zbraní - C.I.P. 
 
K bodu 27
Predkladateľom zbraní na overenie môže byť výrobca, dovozca, vlastník alebo právnická osoba, ktorá má zbrojnú licenciu a môže na overenie predkladať aj také zbrane, ktoré nevlastní, nevyrába ani nedováža, ale má ich v príslušnom čase v legálnej držbe. Pôvodný text nariadenia vlády o zbraniach a strelive nepokrýval široký okruh subjektov, ktoré môžu požiadať autorizovanú osobu o overenie.
 
K bodu 28
Ustanovenie sa vypúšťa z dôvodu duplicity, pretože úprava je obsiahnutá v § 5 ods. 5.
 
K bodu 29
Ustanovenie sa vypúšťa z dôvodu duplicity, pretože úprava je obsiahnutá v § 5 ods. 6.
 
K bodu 30
Príslušné odseky sa vypúšťajú z dôvodu úpravy a spresnenia uvedeného ustanovenia. Úprava je obsiahnutá v § 4 ods. 3, ktorý sa doplnil novelizačným bodom 6.
 
K bodu 31
Zapracúvajú sa požiadavky technického pokroku, keďže v súčasnosti aj iné osoby okrem výrobcu a dovozcu disponujú možnosťami, aby si zbraň označili sami. Navrhnuté ustanovenie preto dáva autorizovanej osobe právo poveriť označením zbraní aj takúto inú osobu.
 
K bodu 32
Ide o doplnenie ďalšej osoby, ktorá môže predložiť zbraň na kusové overenie.
 
K bodu 33
Ide o rozšírenie osôb, ktoré môžu predložiť autorizovanej osobe zbraň podliehajúcu kusovému overeniu podľa § 9 a 11. 
 
K bodu 34
Ide o legislatívno-technickú úpravu v súlade so zavedenou legislatívnou skratkou v § 3 ods. 3.
 
K bodu 35
Zosúladenie textu so znením § 38 zákona č. 190/2003 Z. z. o strelných zbraniach a strelive a o zmene a doplnení niektorých zákonov. 
 
K bodu 36
Ide o zjednotenie používaných pojmov.
 
K bodu 37
Ide o zosúladenie používania pojmu držiteľ zbrane.
 
K bodu 38
Ide o legislatívno-technickú úpravu.  
 
K bodu 39
Legislatívno-technická úprava, pre nadbytočnosť sa z písmena a) vypúšťajú slová „– o homologizácii“ a presunú sa do písmena b).
 
K bodu 40
V dôsledku úpravy vykonanej v prechádzajúcom novelizačnom bode je potrebné upraviť znenie písmena b) a označenie nasledujúcich písmen.
 
K bodu 41
Ide o legislatívno-technickú úpravu.
 
K bodu 42
Vkladá sa nové písmeno, ktorým sa zavádza nový dokument, ktorého potreba vydávania vyplynula z požiadaviek aplikačnej praxe. 
 
K bodu 43
Ide o legislatívno-technickú úpravu, ktorej cieľom je spresniť znenie ustanovenia aj v dôsledku úprav vykonaných predchádzajúcimi novelizačnými bodmi.
 
K bodu 44
Ide o precizovanie osôb, ktoré môžu požiadať o kusové overenie strelnej zbrane alebo o nové kusové overenie strelnej zbrane.
 
K bodu 45
V dôsledku zavedenia nového dokumentu novelizačným bodom 37 sa ustanovujú jeho obsahové náležitosti. 
 
K bodu 46
V dôsledku zavedenia nového dokumentu novelizačným bodom 37 sa ustanovuje platnosť tohto dokumentu. 
 
K bodu 47
V súlade s Legislatívnymi pravidlami vlády SR sa ustanovuje informácia o prijatí postupom podľa smernice 98/34/ES a absolvovaní vnútrokomunitárneho pripomienkového konania.
K bodu 48
Zapracúva sa Rozhodnutie z XXIX. plenárneho zasadnutia Stálej medzinárodnej komisie pre skúšky ručných palných zbraní - C.I.P.
 
K bodu 49
Nadobudnutím účinnosti nariadenia vlády o strojoch sa vytvorilo prechodné obdobie do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády o zbraniach a strelive. Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené slovné spojenie z ustanovenia vypustiť. 
 
K bodu 50
Nadobudnutím účinnosti nariadenia vlády o strojoch sa vytvorilo prechodné obdobie do 29. júna 2011, počas ktorého expanzné prístroje spadali aj pod nariadenie vlády o strojoch aj pod nariadenie vlády o zbraniach a strelive. Vzhľadom na uplynutie tohto prechodného obdobia a na skutočnosť, že na expanzné prístroje sa vzťahuje nariadenie vlády o strojoch, je potrebné uvedené slovné spojenie z ustanovenia vypustiť. 
 
K bodu 51
Slová z prílohy č. 1 bodu 5 písm. h) sa vypúšťajú, pretože počty nábojov, ktoré sa majú použiť, sú uvedené v predchádzajúcich písmenách tohto ustanovenia.
 
K bodu 52
Zapracúva sa Rozhodnutie z XXIX. plenárneho zasadnutia Stálej medzinárodnej komisie pre skúšky ručných palných zbraní - C.I.P.
 
K bodu 53
V danej oblasti neexistujú harmonizované slovenské technické normy, preto sa pojem nahrádza pojmom slovenské technické normy vhodné na posudzovanie zhody v celom texte nariadenia vlády.
 
K Čl. II
Uvádza sa dátum nadobudnutia účinnosti.